Siegestor

Siegestor (suom. Voitonportti) on Saksassa, Baijerin osavaltion pääkaupungissa Münchenissä sijaitseva Triumphbogen eli riemukaari. Siegestor on yksi kaupungin tärkeimmistä nähtävyyksistä ja nykyisin merkittävä rauhansymboli. ==Sijainti== Siegestor sijaitsee lähellä Ludwig-Maximilians-yliopistoa, etelästä Odeonsplatzilta alkavan Ludwigstrassen loppupään ja pohjoiseen jatkuvan Leopoldstrassen alkupään yhtymäkohdassa. Siegestorin kohdalla kulkee siten myös kahden kaupunginosan, Maxvorstadtin ja Schwabingin raja.München Reiseführer. Sehenswürdigkeiten. Das Siegestor in München. (saksaksi): http://www.muenchen-reisefuehrer.de/Siegestor.htm ==Rakentaminen== Siegestor rakennettiin vuosina 1843–1850/52 Baijerin kuninkaan Ludwig I:n tilauksesta.Suurin osa lähteistä ilmoittaa rakennusvuosiksi 1843-52. Kuitenkin esimerkiksi riemukaaren eteläpuolen alkuperäisessä kohokirjoituksessa viitataan valmistumisvuoteen 1850, samoin Eduard Mezgerin biografiassa. Riemukaaren suunnittelusta ja rakentamisesta vastasi arkkitehti Friedrich von Gärtner, joka vuonna 1840 sai toimeksiannon Ludwig I:ltä. Friedrich von Gärtner ei kuitenkaan ehtinyt nähdä luomustaan valmiina, sillä hän kuoli vuonna 1847. Siegestorin rakennustyöt valmistuivat lopulta von Gärtnerin entisen oppilaan, arkkitehti Eduard Mezgerin johdolla.ArchInform. Friedrich Eduard Mezger. (englanniksi): http://eng.archinform.net/arch/114000.htm Siegestorin esikuva oli 300-luvulta peräisin oleva Konstantinuksen riemukaari Roomassa. Ludwig I rakennutti Siegestorin kiitollisuuden- ja kunnianosoituksena Baijerin armeijan sotilaille, jotka olivat taistelleet Napoleonin sodissa vuosina 1813-15. Riemukaaren pohjoispuolelle on isoin kohokirjaimin kirjoitettu Dem Bayerischen Heere (suom. Baijerin armeijalle). Riemukaari on myös koristeltu taisteluaiheisilla reliefeillä.Das offizielle Stadtportal. Sehenswürdigkeiten München. Siegestor. (saksaksi): http://www.muenchen.de/Rathaus/raw/Tourismusamt/sehenswuerdigkeiten/Tore__Hallen_und_Plaetze/Siegestor.html Siegestor rakentuu isosta keskikaaresta ja kahdesta pienemmästä sivukaaresta. Riemukaaren päälle, keskikaaren yläpuolelle, valettiin Martin von Wagnerin suunnittelema iso pronssinen Löwenquadriga (suom. leijona-nelivaljakko)A View on Cities. Munich. Siegestor. (englanniksi): http://www.aviewoncities.com/munich/siegestor.htm, jota ohjastaa Bavaria – naispuolinen veistoshahmo, joka symboloi Baijeria. Siegestorin quadrigassa on hevosten sijaan neljä leijonaa, sillä leijona on Baijerin heraldinen eläin. Riemukaaren eteläpuolella oli alun perin kirjoitus Erbaut von Ludwig I Koenig von Bayern MDCCCL (suom. Baijerin kuninkaan Ludwig I:n rakennuttama 1850).Maritime Quest. Siegestor. (englanniksi): http://www.maritimequest.com/misc_pages/monuments_memorials/siegestor.htm ==Myöhemmät vaiheet== Toisessa maailmansodassa Siegestor tuhoutui pahoin, erityisesti quadriga tuhoutui täysin. Sodan jälkeen, 1950-luvun lopulla riemukaari jälleenrakennettiin ja entisöitiin osittain, mutta ei täysin alkuperäistä vastaavaan kuntoon. Siihen jätettiin tarkoituksella näkyviin sodan aiheuttaman tuhon jälkiä. Vuonna 1958 valmistuneessa restauroinnissa ei esimerkiksi jälleenrakennettu tuhoutunutta quadrigaa.attraktionen.info. Siegestor in München. (saksaksi): http://www.attraktionen.info/muenchen/siegestor/ Vain osittaisella jälleenrakennuksella pyrittiin luomaan Siegestorille uusi merkitys nimenomaan rauhansymbolina. Tätä korostaa myös riemukaaren eteläpuolelle laadittu uusi kohokirjoitus Dem Sieg geweiht, vom Krieg zerstört, zum Frieden mahnend (suom. Voitolle pyhitetty, Sodan tuhoama, Rauhaan kehottava). Uuden muistotekstin laatijaksi mainitaan yleensä Wilhelm Hausenstein, mutta kunnia saattaa kuitenkin oikeasti kuulua professori Hanns Braunille.Das offizielle Stadtportal. Stadtgeschichte. Schwabing-Freimann. Siegestor. (saksaksi): http://www.muenchen.de/Rathaus/kult/stadtgeschichte/kgp/schwabing_freimann/schwabing_der_boheme/01_siegestor.html Vasta vuonna 1972 Siegestorin huipulle rakennettiin uusi, alkuperäisen mukainen quadriga. Sen valmisti müncheniläinen kuvanveistäjä Elmar Dietz. ==Kulttuurikuriositeetti== ===Die Insel=== Aivan Siegestorin naapurissa, osoitteessa Leopoldstrasse 4, asui vuodesta 1900 lähtien Alfred Walter Heymel, yksi kirjallisuus- ja taidelehti Die Inselin – josta sitten syntyi kirjakustantamo Insel Verlag – perustajista ja julkaisijoista. Parin vuoden ajan tässä Siegestorin kupeessa olevassa talossa järjestettiin eksklusiivisia illanviettoja, joissa saatettiin nähdä esimerkiksi tanssija Isadora Duncanin yksityisesityksiä. Die Inselin julkaisemiseen osallistunut Otto Julius Bierbaum kirjoitti myöhemmin romaanin Prinz Kuckuck, jossa hän varsin kriittisesti kuvaili havainnoimaansa boheemia ja sensualistista elämäntapaa. ==Lähteet== ==Aiheesta muualla== * ArchInform, Siegestor * Das offizielle Stadtportal,Sehenswürdigkeiten, Siegestor München * Destination Munich, Siegestor – A Munich landmark * Vanhoja ja uusia kuvia Siegestorista Maritime Questissa * Kuvia ja kartta Siegestorista Panoramiossa Luokka:Riemukaaret Luokka:Saksan muistomerkit Luokka:Münchenin rakennukset ja rakennelmat